				|

		52015PC0154

			Javaslat AZ EURÓPAI PARLAMENT ÉS A TANÁCS RENDELETE implementing the safeguard clause and the anti-circumvention mechanism providing for the temporary suspension of tariff preferences of the Association Agreement between the European Union and the European Atomic Energy Community and their Member States, of the one part, and the Republic of Moldova, of the other part. /* COM/2015/0154 final - 2015/0079 (COD) */

			   	INDOKOLÁS
1.           A JAVASLAT HÁTTERE
A javaslat okai és céljai
Ez a javaslat az EU–Moldova társulási
megállapodásban szereplő védzáradéknak és kijátszásellenes mechanizmusnak
az Európai Unió joganyagába való beépítését célozza.
Általános háttér
A Moldovával való társulási megállapodás –
kereskedelmi megállapodásaink nagy részéhez hasonlóan – kétoldalú védzáradékot
tartalmaz. Ezzel az eszközzel ideiglenesen fel lehet függeszteni a kereskedelmi
kedvezményeket abban az esetben, ha alkalmazásuk a behozatal váratlan és
jelentős növekedését eredményezné, amivel az importáló fél hazai iparának
jelentős gazdasági kárt okozna (vagyis lehetőség van arra, hogy vagy
felfüggesszék a további vámliberalizációt, vagy visszaállítsák a legnagyobb
kedvezményes vámtételt). Továbbá e megállapodás ún. kijátszásellenes
mechanizmust is tartalmaz, amely arról rendelkezik, hogy lehetőség van a
legnagyobb kedvezményes vámtétel visszaállítására, amennyiben a Moldovából
származó egyes mezőgazdasági termékek behozatala meghalad egy bizonyos
határt, és ezek pontos származására nem adnak megfelelő indoklást.
Az Európai Parlament és a Tanács végrehajtási
rendeletére van szükség ahhoz, hogy az EU belső jogszabályaiba bevezessék
a kétoldalú védzáradék és a kijátszásellenes mechanizmus alkalmazásához
szükséges eszközt.
A mellékelt európai parlamenti és tanácsi
rendeletjavaslat jórészt az alábbi országokkal kötött, jelenleg hatályban
lévő, nemrég elfogadott szabadkereskedelmi megállapodások esetében a három
intézmény által megvitatott és elfogadott hasonló végrehajtási rendeleteken
alapul: Korea (2011-ben közzétett rendelet), Közép-Amerika (2013-ban közzétett
rendelet) valamint Kolumbia és Peru (2013-ban közzétett rendelet).
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Ez a végrehajtási rendeletjavaslat közvetlenül
a Moldovai Köztársasággal megtárgyalt megállapodás szövege alapján készült.
Következésképpen nincs szükség újabb, az érdekeltekkel folytatott
konzultációra, illetve hatásvizsgálatra.
3.           A JAVASLAT JOGI ELEMEI
A javaslat összefoglalása
A mellékelt európai parlamenti és tanácsi
rendeletjavaslat a Moldovai Köztársasággal már megkötött kereskedelmi
megállapodás védzáradékának és kijátszásellenes mechanizmusának végrehajtására
szolgáló jogi eszköz.
Jogalap
Az Európai Unió működéséről szóló
szerződés 207. cikkének (2) bekezdése.
2015/0079 (COD)
Javaslat
AZ EURÓPAI PARLAMENT ÉS A TANÁCS
RENDELETE
az egyrészről az Európai Unió, az
Európai Atomenergia-közösség és tagállamaik, másrészről a Moldovai
Köztársaság közötti társulási megállapodásban szereplő védzáradék és a
vámkedvezmények ideiglenes felfüggesztésére irányuló kijátszásellenes
mechanizmus végrehajtásáról
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke
(2) bekezdésére,
tekintettel az Európai Bizottság javaslatára,
a jogalkotási aktus tervezete nemzeti
parlamenteknek való megküldését követően,
rendes jogalkotási eljárás keretében[1],
mivel:
(1)       A Tanács 2009. június 15-én
felhatalmazta a Bizottságot, hogy tárgyalásokat kezdjen a Moldovai
Köztársasággal az Unió és a Moldovai Köztársaság közötti új megállapodás
megkötéséről.
(2)       E tárgyalások lezárultak, és
2014. június 24-én aláírták az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság
közötti társulási megállapodást[2]
(a továbbiakban: a megállapodás), amelynek ideiglenes alkalmazása 2014.
szeptember 1-jétől megkezdődött.
(3)       Szükséges meghatározni azokat
az eljárásokat, amelyek garantálják a Moldovai Köztársasággal való megállapodás
szerinti védzáradék hatékony alkalmazását.
(4)       A megállapodás emellett a
vámkedvezmények ideiglenes felfüggesztésére irányuló kijátszásellenes
mechanizmust is tartalmaz. E mechanizmus alkalmazására vonatkozóan is meg kell
határozni az eljárásokat.
(5)       A megállapodás
165. cikkének (1) bekezdése szerint védintézkedések csak akkor
mérlegelhetők, ha a kérdéses terméket – abszolút értékben vagy az uniós
termeléshez viszonyítva – olyan megnövekedett mennyiségben és olyan feltételek
mellett importálják az Unióba, hogy az a hasonló vagy közvetlenül
versenyző termék uniós termelőinek súlyos kárt okoz, vagy azokat
ilyen kárral fenyegeti.
(6)       Meg kell határozni a
megállapodás 169. cikkében említett bizonyos fogalmakat, így például a „súlyos
kár”, a „fenyegető súlyos kár” és az „átmeneti időszak” fogalmát.
(7)       A megállapodás figyelemmel
kísérését és felülvizsgálatát, valamint a vizsgálatokat és a védintézkedések
szükség szerinti előírását a lehető legátláthatóbb módon kell
elvégezni.
(8)       A tagállamoknak be kell nyújtaniuk
a Bizottságnak a tagállamokban tapasztalható olyan behozatali tendenciákra
vonatkozó információkat – többek között a rendelkezésre álló bizonyítékokat –,
amelyek védintézkedések alkalmazását tehetik szükségessé.
(9)       A Moldovai Köztársaságból az Unióba
irányuló összes behozatalra vonatkozó statisztikák megbízhatósága ezért
döntő fontosságú annak megállapítására, hogy a védintézkedések
alkalmazására vonatkozó feltételek teljesülnek-e.
(10)     Amennyiben elegendő
meggyőző bizonyíték áll rendelkezésre az eljárás megindításának
indokolására, a Bizottság értesítést tesz közzé az Európai Unió Hivatalos
Lapjában.
(11)     Részletesen rendelkezni kell a
vizsgálatok megindításáról, az érdekelt feleknek az összegyűjtött
információkhoz való hozzáféréséről és az azokba való betekintéséről,
az érdekelt felek meghallgatásáról, valamint e felek azon
lehetőségéről, hogy álláspontjukat ismertethessék.
(12)     A megállapodás 166. cikkének
(1) bekezdése szerint a Bizottságnak a vizsgálat megindításáról írásban
értesítenie kell a Moldovai Köztársaságot, és konzultálnia kell vele.
(13)     Annak érdekében, hogy az
érintett gazdasági szereplők jogbiztonsága növekedjék, a vizsgálat
megkezdésére és a védintézkedések szükségességéről szóló határozatok gyors
meghozatalára vonatkozó határidők megállapítása is szükséges.
(14)     A védintézkedések alkalmazását
vizsgálatnak kell megelőznie, kivéve ha a megállapodás 167. cikkében leírt
kritikus körülmények miatt a Bizottságnak lehetősége van átmeneti
védintézkedéseket alkalmazni.
(15)     Védintézkedés csak oly
mértékig és annyi ideig alkalmazható, amennyi a súlyos kár megelőzéséhez
és az alkalmazkodás megkönnyítéséhez szükséges. Meg kell határozni a
védintézkedések maximális időtartamát, továbbá rögzíteni kell az ezen
intézkedések meghosszabbítására és felülvizsgálatára vonatkozó külön
rendelkezéseket.
(16)     Lehetővé kell tenni a
kedvezményes vámtételek legfeljebb hat hónapos időtartamra való
felfüggesztését abban az esetben, ha egyes mezőgazdasági termékek és
feldolgozott mezőgazdasági termékek behozatala meghaladja az éves
behozatalra vonatkozóan a társulási megállapodás (XV–C) mellékleteiben
meghatározott behozatali mennyiségeket.
(17)     Az átláthatóság érdekében a
Bizottságnak éves jelentést kell benyújtania az Európai Parlamentnek és a
Tanácsnak a megállapodás végrehajtásáról, valamint a védintézkedések és a
kijátszásellenes mechanizmus alkalmazásáról.
(18)     Annak érdekében, hogy a
megállapodás rendelkezéseinek megfelelően az átmeneti és végleges
védintézkedések elfogadásához, az előzetes felügyeleti intézkedések
bevezetéséhez, valamint a vizsgálatok intézkedéshozatal nélküli lezárásához
szükséges egységes feltételek biztosíthatók legyenek, a Bizottságra
végrehajtási hatáskört kell ruházni. Ezt a hatáskört a 182/2011/EU európai
parlamenti és tanácsi rendeletnek[3]
megfelelően kell gyakorolni.
(19)     A felügyeleti és átmeneti
védintézkedések elfogadása esetében a tanácsadó bizottsági eljárást kell
alkalmazni, tekintettel ezen intézkedések hatására, illetve a végleges
védintézkedések elfogadásához viszonyított sorrendiségére. A végrehajtási jogi
aktusok elfogadásához a tanácsadó-bizottsági eljárás alkalmazandó, tekintettel
arra, hogy e jogi aktusokat az adott küszöbérték elérését követően gyorsan
végre kell hajtani, és ezek alkalmazásának időtartama igen korlátozott.
(20)     A végleges védintézkedések
bevezetéséhez és az ilyen intézkedések felülvizsgálatához a vizsgálóbizottsági
eljárás alkalmazandó.
(21)     A Bizottságnak azonnal
alkalmazandó végrehajtási aktusokat kell elfogadnia azokban a kellően
indokolt esetekben, amikor az átmeneti védintézkedések előírásának késése
nehezen helyreállítható kárhoz vezetne, vagy pedig abból a célból, hogy
megelőzhető legyen a behozatal növekedéséből adódóan az uniós
piacot érintő kedvezőtlen hatás. Amennyiben sor kerül ilyen azonnal
alkalmazandó végrehajtási jogi aktusok alkalmazására, a tanácsadó bizottsági
eljárást kell alkalmazni,
ELFOGADTA EZT A RENDELETET:
I. FEJEZET –
VÉDINTÉZKEDÉSEK
1. cikk
Tárgy és hatály
1.           E rendelet megállapítja az
egyrészről az Európai Unió, az Európai Atomenergia-közösség és
tagállamaik, másrészről a Moldovai Köztársaság közötti társulási
megállapodásba foglalt védzáradék és a vámkedvezmények ideiglenes
felfüggesztésére irányuló kijátszásellenes mechanizmus végrehajtásához
szükséges rendelkezéseket.
2.           E rendelet a Moldovai
Köztársaságból származó termékekre vonatkozik.
2. cikk
Fogalommeghatározások
E rendelet alkalmazásában:
a)           „termék”: az Unióból vagy a Moldovai
Köztársaságból származó termék; a vizsgálatnak alávetett termék egy vagy több
vámtarifasorra vagy annak egy alszegmensére vonatkozhat, az adott piaci
körülményektől vagy az uniós gazdasági ágazatban általánosan alkalmazott
bármilyen jellegű termékszegmentálástól függően;
b)           „érdekelt felek”: a szóban forgó
termék behozatala által érintett felek;
c)           „uniós gazdasági ágazat”: a hasonló
vagy közvetlenül versenyző termékeknek az Unió területén működő
minden uniós termelője; vagy azok az uniós termelők, amelyeknek
hasonló vagy közvetlenül versenyző termékekből álló össztermelése e
termékek uniós össztermelésének jelentős részét alkotja, vagy amennyiben
egy hasonló vagy közvetlenül versenyző termék csak egy az uniós gazdasági
ágazatot alkotó termelők által gyártott több termék közül, az Uniós
gazdaságot azon meghatározott tevékenységekhez képest kell meghatározni,
amelyek a hasonló vagy közvetlenül versenyző termék előállításában
érintettek;
d)           „súlyos károkozás”: az uniós
gazdasági ágazat helyzetének általános és jelentős romlása;
e)           az uniós gazdasági ágazat helyzetét
„fenyegető súlyos kár”: a közvetlenül fenyegető súlyos kár;
f)            „átmeneti időszak”: a
megállapodás hatálybalépésétől számított 10 éves időszak
3. cikk
Alapelvek
1.           Védintézkedés e rendelettel
összhangban abban az esetben írható elő, ha egy, a Moldovai Köztársaságból
származó terméket az adott termékre vonatkozó vámok csökkentése vagy eltörlése
miatt – abszolút értékben vagy az uniós termeléshez viszonyítva – olyan
megnövekedett mennyiségben és olyan feltételek mellett importálnak az Unióba,
hogy az az uniós gazdasági ágazatnak súlyos kárt okoz, vagy azt ilyen kárral
fenyegeti.
2.           A védintézkedés az alábbi
intézkedéstípusok egyike lehet:
a)      az érintett termékre vonatkozó vámtétel –
az Moldovai Köztársasággal való megállapodás vámlebontási menetrendje szerinti
– további csökkentésének felfüggesztése;
b)      az érintett termék vámtételének olyan
szintre emelése, amely nem haladja meg a következők közül az
alacsonyabbat:
–
az érintett termékre vonatkozó hatályos legnagyobb
kedvezményes vámtétel az intézkedés meghozatalának időpontjában; vagy
–
a megállapodás 147. cikke értelmében a XV.
melléklet jegyzékeiben meghatározott vám alapértéke.
4. cikk
Eljárás indítása
1.           Eljárás valamely tagállam,
bármely jogi személy, illetve jogi személyiséggel nem rendelkező bármely,
az uniós gazdasági ágazat nevében eljáró szövetség kérésére vagy a Bizottság
saját kezdeményezésére indítható, amennyiben a Bizottság számára nyilvánvaló,
hogy az e rendelet 5. cikke (5) bekezdésében említett tényezők
alapján meghatározottak szerint elegendő meggyőző bizonyíték áll
rendelkezésre, amely az eljárás megindítását indokolja.
2.           A kérelem általánosságban a
következő információkat tartalmazza: az érintett termék behozatala
növekedésének abszolút és viszonylagos értelemben vett mértéke és mennyisége, a
megnövekedett behozatallal elért belföldi piaci részesedés, valamint az
értékesítés, a termelés, a termelékenység, a kapacitáskihasználás, a nyereség
és veszteség, illetve az uniós gazdaságra vonatkozó foglalkoztatás szintjének
változásai.
3.           Eljárás akkor is indítható,
ha egy vagy több tagállamba koncentrálódó megnövekedett behozatal
tapasztalható, és ha nyilvánvaló, hogy e rendelet 5. cikke
(5) bekezdésében említett tényezők alapján elegendő
meggyőző bizonyíték áll rendelkezésre, hogy indokolja a vizsgálat
indítását.
4.           A tagállamok tájékoztatják a
Bizottságot, ha úgy tűnik, hogy a Moldovai Köztársaságból érkező
behozatal alakulása védintézkedéseket tesz szükségessé. A tájékoztatásba
belefoglalják az (1) és (2) bekezdésben említett bizonyítékokat.
5.           A Bizottság tájékoztatja a
tagállamokat, ha e cikk (1) bekezdése alapján eljárás megindítására irányuló
kérelem érkezett be hozzá, vagy ha az eljárás saját kezdeményezésre való
megindítását helyénvalónak tartja.
6.           Amennyiben nyilvánvaló, hogy
elegendő meggyőző bizonyíték áll rendelkezésre ahhoz, hogy
alátámassza az eljárás megindításának indokoltságát, a Bizottság eljárást
indít, és arról értesítést tesz közzé az Európai Unió Hivatalos Lapjában.
Az eljárás megindítására az (1) bekezdés alapján benyújtott kérelem
Bizottsághoz történő beérkezésétől számított egy hónapon belül kerül
sor.
7.           A (6) bekezdésben említett
értesítés:
a)      tartalmazza a kapott információk
összegzését és előírja, hogy minden lényeges információt közölni kell a
Bizottsággal;
b)      meghatározza azt az időtartamot,
amelyen belül az érdekelt felek írásban közölhetik álláspontjukat és
információkat nyújthatnak be a Bizottságnak, amennyiben az eljárás során
figyelembe kell venni ilyen álláspontokat és információkat;
c)      meghatározza továbbá azt az
időszakot, amelyen belül az érdekelt felek a 5. cikk
(9) bekezdésének megfelelően a Bizottságtól szóbeli meghallgatást
kérhetnek.
5. cikk
Vizsgálat
1.           A Bizottság az eljárás
megindítását követően vizsgálatot indít. Az e cikk (3) bekezdésében
meghatározott időtartam azon a napon kezdődik, amelyen a vizsgálat
megindítására vonatkozó határozatot az Európai Unió Hivatalos Lapjában
közzéteszik.
2.           A Bizottság tájékoztatást
kérhet a tagállamoktól, a tagállamok pedig minden szükséges lépést megtesznek
annak érdekében, hogy ezt a kérést teljesítsék. Ha az információ
közérdekű, és nem minősül bizalmasnak e rendelet 11. cikke
értelmében, akkor az e cikk (8) bekezdésében foglaltak szerint csatolják
azt a nem bizalmas aktához.
3.           Amennyiben lehetséges, a
vizsgálatot a megindítása utáni hat hónapon belül lezárják. Ez az
időtartam kivételes körülmények – például szokatlanul nagy számú érdekelt
fél vagy összetett piaci helyzet – esetén további három hónappal
meghosszabbítható. A Bizottság valamennyi érdekelt felet értesíti az ilyen
esetleges meghosszabbításról, és megindokolja azt.
4.           A Bizottság minden olyan
információt felkutat, amelyet az e rendelet 3. cikke (1) bekezdésében
meghatározott feltételekre tekintettel szükségesnek tart a döntéshez, és –
adott esetben – ezen információk ellenőrzésére törekszik.
5.           A Bizottság minden olyan
objektív és számszerűsíthető jellegű releváns tényezőt
értékel, amely hatással van az uniós gazdasági ágazat helyzetére, és különösen
az érintett termék behozatala növekedésének abszolút és viszonylagos értelemben
vett mértékét és mennyiségét, a megnövekedett behozatallal elért belföldi piaci
részesedést, valamint az értékesítés, a termelés, a termelékenység, a
kapacitáskihasználás, a nyereség és veszteség, illetve a foglalkoztatás
szintjének változásait. Ez a lista nem kimerítő, és a Bizottság egyéb
tényezőket is figyelembe vehet a súlyos kár vagy a fenyegető súlyos
kár megállapításakor, így a készleteket, az árakat, a felhasznált tőke
megtérülését, a pénzforgalmat, továbbá olyan egyéb tényezőket, amelyek az
uniós gazdasági ágazatnak súlyos kárt okoznak, okozhattak, vagy azt ilyen
kárral fenyegetik.
6.           Az e rendelet 4. cikke (7)
bekezdésének b) pontja szerint információt benyújtó érdekelt felek, valamint a
Moldovai Köztársaság képviselői írásbeli kérelemre a vizsgálattal
összefüggésben betekintést nyerhetnek a Bizottság rendelkezésére bocsátott valamennyi
információba (az Unió vagy a tagállamok hatóságai által készített belső
dokumentumok kivételével), feltéve, hogy ezek az információk ügyük tekintetében
relevánsak és nem minősülnek bizalmasnak e rendelet 11. cikke értelmében,
továbbá hogy a Bizottság a vizsgálat során felhasználja azokat. Az érdekelt
felek közölhetik véleményüket a Bizottság rendelkezésére bocsátott
információkról. Amennyiben álláspontjukat elegendő meggyőző
bizonyíték támasztja alá, a Bizottság figyelembe veszi azt.
7.           A Bizottság gondoskodik
arról, hogy a vizsgálathoz felhasznált minden adat és statisztika rendelkezésre
álljon, és azok reprezentatívok, érthetők, átláthatók és
ellenőrizhetők legyenek.
8.           A Bizottság a szükséges
műszaki feltételek megteremtését követően a nem bizalmas jellegű
aktához köteles létrehozni egy általa kezelt, jelszóval védett online
hozzáférést („online platform”), amelyen keresztül minden lényeges, e rendelet
11. cikke értelmében nem bizalmas jellegű információt továbbítani lehet.
Ehhez a platformhoz az érdekelt felek, a tagállamok és az Európai Parlament
számára is hozzáférést biztosít.
9.           A Bizottság meghallgatja az
érdekelt feleket különösen abban az esetben, ha azok az Európai Unió
Hivatalos Lapjában közzétett értesítésben meghatározott időtartamon
belül írásban kérik a meghallgatást, és a kérelemben bemutatják, hogy a
vizsgálat eredménye valószínűleg hatással lesz rájuk, és szóbeli
meghallgatásukat különleges okok indokolják. A Bizottság az érdekelt feleket
ezután több alkalommal is meghallgatja, ha ezt különleges okok indokolják.
10.         Amennyiben az információk
benyújtása nem a Bizottság által meghatározott határidőn belül történik,
vagy amennyiben a vizsgálat komoly akadályba ütközik, a Bizottság a
rendelkezésre álló tények alapján is tehet megállapításokat. Amennyiben a
Bizottság megállapítja, hogy valamely érintett fél vagy harmadik fél hamis vagy
félrevezető információkat szolgáltatott, ezeket az információkat figyelmen
kívül hagyja, és a rendelkezésre álló tényeket használhatja fel.
11.         A Bizottság írásban értesíti a
Moldovai Köztársaságot a vizsgálat megindításáról.
6. cikk
Előzetes felügyeleti intézkedések
1.           A Bizottság előzetes
felügyeleti intézkedéseket fogadhat el a Moldovai Köztársaságból származó
behozatal tekintetében, amennyiben az adott termék behozatalának alakulása az e
rendelet 3. és 4. cikkében említett helyzethez vezethet. Az ezzel kapcsolatos
végrehajtási jogi aktusokat az e rendelet 14. cikkének (3) bekezdésében
említett tanácsadó bizottsági eljárás szerint fogadják el.
2.           Az előzetes felügyeleti
intézkedések korlátozott ideig érvényesek. Eltérő rendelkezés hiányában
ezek az előzetes felügyeleti intézkedések a bevezetésüket követő hat
hónap után következő újabb hat hónapos időszak lejártakor érvényüket
veszítik.
7. cikk
Átmeneti védintézkedések előírása
1.           A Bizottság átmeneti
védintézkedéseket fogad el olyan kritikus körülmények között, amikor a
késedelem nehezen helyreállítható kárhoz vezetne, és miután a 5. cikk (5)
bekezdésében említett tényezők alapján előzetesen meghatározták, hogy
elegendő meggyőző bizonyíték áll rendelkezésre annak
alátámasztására, hogy a Moldovai Köztársaságból származó termék behozatala a
megállapodás 147. cikke alapján a XV mellékletben meghatározott menetrend
szerinti vámeltörlés vagy -csökkentés következtében megnövekedett, és ez a
behozatal súlyos kárt okoz az uniós gazdasági ágazatnak, vagy azt ilyen kárral
fenyegeti. Az ezzel kapcsolatos végrehajtási jogi aktusokat az e rendelet 14.
cikkének (3) bekezdésében említett tanácsadó bizottsági eljárás szerint fogadják
el.
2.           Rendkívül sürgős –
többek között az e cikk (3) bekezdésében említett – esetekben a Bizottság
azonnal alkalmazandó átmeneti védintézkedést fogad el. Az ezzel kapcsolatos
végrehajtási jogi aktusokat az e rendelet 14. cikkének (5) bekezdésében említett
eljárás szerint fogadják el.
3.           Amennyiben valamely tagállam
a Bizottság azonnali beavatkozását kéri, és az (1) bekezdésben foglalt
feltételek teljesülnek, a Bizottság köteles a kérés kézhezvételétől
számított öt munkanapon belül határozatot hozni.
4.           Az átmeneti védintézkedések
legfeljebb 200 naptári napig alkalmazhatók.
5.           Amennyiben az átmeneti
védintézkedés az e rendelet 3. cikkének (1) bekezdésében meghatározott
feltételek nem teljesülése miatt hatályát veszti, az átmeneti védintézkedések
következtében beszedett vámot automatikusan visszatérítik.
6.           Az átmeneti védintézkedések
minden olyan termékre vonatkoznak, amelyek az ezen intézkedések
hatálybalépésének időpontját követően kerülnek szabad forgalomba. Az
ilyen intézkedések azonban nem akadályozhatják meg az Unió felé már úton
lévő termékek szabad forgalomba hozatalát, amennyiben e termékek
célállomása nem módosítható.
8. cikk
A vizsgálat befejezése és intézkedéshozatal
nélküli eljárás
1.           Amennyiben a végleges
tényállás azt mutatja, hogy az e rendelet 3. cikkének (1) bekezdésében
meghatározott feltételek nem teljesülnek, a Bizottság határozatot fogad el a
vizsgálat befejezéséről és az eljárás lezárásáról, és azt közzéteszi az Európai
Unió Hivatalos Lapjában. E végrehajtási aktusokat az ezen rendelet 14.
cikkének (4) bekezdésében említett vizsgálóbizottsági eljárásnak
megfelelően fogadják el.
2.           A Bizottság – kellő
figyelemmel az e rendelet 11. cikke értelmében vett bizalmas információk
védelmére – közzéteszi az összes vonatkozó tény és jogszabály alapján hozott
megállapításait és megindokolt következtetéseit.
9. cikk
Végleges védintézkedések előírása
1.           Amennyiben a végleges
tényállás azt mutatja, hogy teljesülnek az e rendelet 3. cikkének (1)
bekezdésében meghatározott feltételek, a Bizottság végleges védintézkedéseket
fogadhat el. E végrehajtási aktusokat az ezen rendelet 14. cikkének (4)
bekezdésében említett vizsgálóbizottsági eljárásnak megfelelően kell
elfogadni.
2.           A Bizottság – kellő
figyelemmel az e rendelet 11. cikke értelmében vett bizalmas információk
védelmére – a döntés szempontjából lényeges tények és megfontolások
összefoglalását tartalmazó jelentést tesz közzé.
10. cikk
A védintézkedések időtartama és
felülvizsgálata
1.           Védintézkedés csak addig
marad hatályban, amíg az az uniós gazdasági ágazatot fenyegető súlyos kár
megelőzése vagy orvoslása és az alkalmazkodás megkönnyítése érdekében
szükséges. Az intézkedés időtartama nem haladhatja meg a két évet, kivéve,
ha azt e cikk (3) bekezdése szerint meghosszabbították.
2.           A védintézkedés a (3)
bekezdés szerinti felülvizsgálat eredményéig érvényben marad.
3.           A védintézkedés kezdeti
időtartama legfeljebb két évvel meghosszabbítható, feltéve, hogy a
védintézkedésre továbbra is szükség van az uniós gazdasági ágazatot
fenyegető súlyos kár megelőzéséhez vagy orvoslásához, valamint az
uniós gazdasági ágazat bizonyíthatóan lépéseket tesz az alkalmazkodás
érdekében.
4.           Az időtartam e cikk (3)
bekezdése szerinti bármiféle meghosszabbítását valamely tagállam, bármely jogi
személy, illetve jogi személyiséggel nem rendelkező, az uniós gazdasági
ágazat nevében eljáró szövetség kérésére vagy a Bizottság saját
kezdeményezésére indított vizsgálat előzi meg, amennyiben az e rendelet 5.
cikkének (5) bekezdésében említett tényezők alapján elegendő meggyőző
bizonyíték áll rendelkezésre arra vonatkozóan, hogy teljesülnek az e cikk (3)
bekezdésében meghatározott feltételek.
5.           A vizsgálat megindításáról
értesítést tesznek közzé az Európai Unió Hivatalos Lapjában e rendelet
4. cikke (6) és (7) bekezdésének megfelelően. A vizsgálatra és az e cikk
(3) bekezdése szerinti meghosszabbításra vonatkozó döntés meghozatalára e
rendelet 5., 8. és 9. cikkének megfelelően kerül sor.
6.           A védintézkedés teljes
időtartama nem haladhatja meg a négy évet, amelybe az átmeneti
intézkedések, azok alkalmazásának kezdeti időszaka és meghosszabbítása is
beleszámít.
7.           Az átmeneti időszak
lejártán túl védintézkedés kizárólag a Moldovai Köztársaság hozzájárulásával
alkalmazható.
11. cikk
Titoktartás
1.           Az e rendelet alapján kapott
információk csak a megjelölt célra használhatók fel.
2.           Bizalmas jellegű vagy az
e rendelet alapján bizalmas alapon szolgáltatott információk nem hozhatók
nyilvánosságra az információ szolgáltatójának kifejezett hozzájárulása nélkül.
3.           Minden bizalmas kezelés
iránti kérelemben meg kell jelölni azokat az okokat, amiért az információ
bizalmasnak minősül. Amennyiben azonban az információ szolgáltatója kéri,
hogy az információt – sem teljes egészében, sem összegzett formában – ne hozzák
nyilvánosságra, illetve ne tegyék közzé, és e kérelem megalapozatlan, az adott
információ figyelmen kívül hagyható.
4.           Az információ mindenképpen
bizalmasnak minősül, ha annak közzététele az információ szolgáltatójára
vagy forrására valószínűleg jelentős kedvezőtlen hatást
gyakorolna.
5.           E cikk (1)–(4) bekezdése nem
zárja ki azt, hogy az uniós hatóságok általános információkra és különösen
olyan okokra hivatkozzanak, amelyeken az e rendelet szerint hozott határozatok
alapulnak. Az említett hatóságoknak azonban figyelembe kell venniük az érintett
természetes és jogi személyek ahhoz fűződő jogos érdekeit, hogy
üzleti titkaik ne kerüljenek nyilvánosságra.
12. cikk
Jelentés
1.           A Bizottság éves jelentést
nyújt be az Európai Parlamentnek és a Tanácsnak a megállapodás V. címében és az
e rendeletben meghatározott kötelezettségek alkalmazásáról, végrehajtásáról és
teljesítéséről.
2.           A jelentés tartalmazza az
ideiglenes és végleges intézkedések alkalmazásával, az előzetes
felügyeleti intézkedésekkel, a regionális felügyeleti és védintézkedésekkel,
valamint a vizsgálat és az eljárás intézkedéshozatal nélküli befejezésével
kapcsolatos információkat.
3.           A jelentésnek tartalmaznia
kell a Moldovai Köztársasággal folytatott kereskedelemre vonatkozó
statisztikák, illetve a kereskedelem alakulásának az összefoglalóját.
4.           Az Európai Parlament a
Bizottság jelentésének benyújtását követő egy hónapon belül meghívhatja a
Bizottságot illetékes bizottságának eseti ülésére az e rendelet végrehajtásával
kapcsolatos bármely kérdés ismertetése és magyarázata céljából.
5.           A Bizottság jelentésének az
Európai Parlamenthez és a Tanácshoz történő benyújtását követően
legkésőbb három hónapon belül közzéteszi azt.
II. FEJEZET – AZ
EGYES MEZŐGAZDASÁGI TERMÉKEKRE ÉS FELDOLGOZOTT MEZŐGAZDASÁGI
TERMÉKEKRE VONATKOZÓ KIJÁTSZÁSELLENES MECHANIZMUS
13. cikk
1.           A megállapodás XV–C.
mellékletében felsorolt termékekre vonatkozóan – melyek a megállapodás 148.
cikkében meghatározott kijátszásellenes mechanizmus hatálya alá tartoznak –
átlagos éves behozatali mennyiséget határoztak meg. A megállapodás XV–C
mellékletében meghatározott mennyiséget bármely év január elsejétől
számítva elérő egy vagy több termékkategória behozatali mennyiségével
kapcsolatos kellően indokolt, rendkívül sürgős esetben, amennyiben a
Moldovai Köztársaság nem szolgált megalapozott indoklással, a Bizottság azonnal
alkalmazandó végrehajtási jogi aktust fogad el az ezen rendelet 14. cikkének
(5) bekezdésében meghatározott eljárás szerint. A Bizottság úgy határozhat,
hogy átmenetileg felfüggeszti az érintett termék(ek)re vonatkozó preferenciális
vámot, vagy úgy, hogy nem alkalmazandó ilyen felfüggesztés.
2.           A preferenciális vám
felfüggesztésének hatálya legfeljebb a preferenciális vám felfüggesztésére
irányuló határozat közzétételétől számított hat hónapig tarthat. E hat
hónapos időtartam lejárta előtt, a preferenciális vám
felfüggesztésével összefüggő, kellően indokolt, rendkívül sürgős
esetben a Bizottság az ezen rendelet 14. cikkének (5) bekezdésében
meghatározott eljárással összhangban azonnal alkalmazandó végrehajtási jogi
aktust fogadhat el a preferenciális vám felfüggesztésének
megszüntetéséről, amennyiben megbizonyosodik arról, hogy az érintett
termékkategória esetében a megállapodás XV–C. mellékletében meghatározott
mennyiséget meghaladó behozatali mennyiség az adott termék(ek) tekintetében a
Moldovai Köztársaság termelési szintjét és exportkapacitását érintő
változás következménye.
3.           Az e fejezetben meghatározott
mechanizmus alkalmazása nem sérti az I. fejezetben meghatározott bármely
intézkedés alkalmazását. Mindkét fejezet rendelkezései alapján hozott
intézkedéseket azonban nem lehet egyidejűleg alkalmazni ugyanazon
termék(ek)re.
 III. FEJEZET – BIZOTTSÁGI ELJÁRÁS
14. cikk
1.           A Bizottságot a 260/2009/EK
tanácsi rendelet[4]
4. cikkének (1) bekezdése alapján létrehozott bizottság (a továbbiakban: a
bizottság) segíti. A bizottság a 182/2011/EU rendelet értelmében vett
bizottságnak minősül.
2.           A 13. cikk alkalmazásában a
Bizottságot az 1308/2013/EU rendelet 229. cikkének (1) bekezdésével
létrehozott, a mezőgazdasági piacok közös szervezésével foglalkozó
bizottság segíti, a feldolgozott mezőgazdasági termékek tekintetében pedig a
Bizottságot az 510/2014/EU rendelet[5]
44. cikkének (1) bekezdésével létrehozott, az I. mellékletben nem szereplő
feldolgozott mezőgazdasági termékek kereskedelmét érintő horizontális
kérdésekkel foglalkozó bizottság segíti. Ezek a bizottságok a 182/2011/EU
rendelet szerinti bizottságok.
3.           Az e bekezdésre történő
hivatkozáskor a 182/2011/EU rendelet 4. cikke alkalmazandó.
4.           Az e bekezdésre történő
hivatkozáskor a 182/2011/EU rendelet 5. cikke alkalmazandó.
5.           Az e bekezdésre történő
hivatkozáskor a 182/2011/EU rendelet 8. cikke alkalmazandó, annak 4. cikkével
összefüggésben.
6.           A 182/2011/EU rendelet 3.
cikkének (5) bekezdése értelmében, amennyiben az e cikk (3) bekezdésével
összhangban intézkedés elfogadása céljából írásbeli eljárás alkalmazására kerül
sor, az írásbeli eljárást eredmény nélkül lezárják, amennyiben az elnök által
megállapított határidőn belül az elnök így dönt, vagy a bizottsági
tagoknak a 182/2011/EU rendelet 5. cikkének (1) bekezdésében meghatározott
többsége ezt kéri.
IV. FEJEZET – ZÁRÓ
RENDELKEZÉSEK
15. cikk
Hatálybalépés
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet a Moldovai Köztársaságból
származó behozatalra vonatkozik a megállapodás alkalmazásának időpontjától
kezdődően.
Ez a rendelet
teljes egészében kötelező és közvetlenül alkalmazandó valamennyi
tagállamban.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]
[2]               A Tanács 2014. június 16-i 2014/492/EU határozata az
egyrészről az Európai Unió, az Európai Atomenergia-közösség és
tagállamaik, másrészről a Moldovai Köztársaság közötti társulási megállapodásnak
az Európai Unió nevében történő aláírásáról és ideiglenes alkalmazásáról
(HL L 260., 2014.8.30., 1. o.).
[3]               Az Európai Parlament és a Tanács 182/2011/EU rendelete
(2011. február 16.) a Bizottság végrehajtási hatásköreinek gyakorlására
vonatkozó tagállami ellenőrzési mechanizmusok szabályainak és általános
elveinek megállapításáról (HL L
55., 2011.2.28., 13. o.).
[4]               A Tanács 260/2009/EK rendelete
(2009. február 26.) a behozatalra vonatkozó közös szabályokról (HL L
84., 2009.3.31., 1. o.).
[5]               Az Európai Parlament és a Tanács 2014. április 16-i
510/2014/EU rendelete a mezőgazdasági termékek feldolgozásával
előállított egyes árucikkekre alkalmazandó kereskedelmi szabályokról és az
1216/2009/EK, valamint a 614/2009/EK tanácsi rendelet hatályon kívül helyezéséről
(HL L 150., 2014.5.20., 1. o.).


title: Javaslat: AZ EURÓPAI PARLAMENT ÉS A TANÁCS RENDELETE egyes elavult tanácsi jogi aktusok hatályon kívül helyezéséről

text:
|

52010PC0765

	[pic] | EURÓPAI BIZOTTSÁG |Brüsszel, 2010.12.21.COM(2010) 765 végleges2010/0369 (COD)Javaslat:AZ EURÓPAI PARLAMENT ÉS A TANÁCS RENDELETEegyes elavult tanácsi jogi aktusok hatályon kívül helyezésérőlINDOKOLÁSAz elmúlt évtizedekben elfogadott jogi aktusok közül számos már valamennyi joghatását kimerítette, technikailag azonban hatályban maradt. Elavulttá váltak átmeneti jellegük miatt, vagy azért, mert tartalmukat későbbi jogi aktusok vették át. Számos, az új tagállamok csatlakozásához kapcsolódó intézkedés elavulttá vált a csatlakozást követően. Az Európai Parlament, a Tanács és a Bizottság a jobb jogalkotásról szóló intézményközi megállapodásban megállapodott arról, hogy a közösségi jogot aktualizálni, valamint a már nem alkalmazott jogi aktusok hatályon kívül helyezése révén sűríteni kell[1]. Azokat a jogi aktusokat, amelyeknek nincs folyamatos relevanciája, el kell távolítani a közösségi vívmányok közül, hogy javuljon az uniós jogszabályok átláthatósága és biztonsága.A Bizottság számos intézkedést hozott az elavult jogszabályok közösségi vívmányok közüli eltávolítására, részben a hagyományos hatályon kívül helyezési eljárás keretében, részben pedig azáltal, hogy elavulttá nyilvánította a vonatkozó bizottsági jogi aktusokat. A Bizottság emellett azonosított számos, a közös agrárpolitikához kapcsolódó tanácsi jogi aktust, amelyek a Szerződés 207. cikkén (korábbi 133. cikk) alapulnak, és amelyek minden gyakorlati joghatást kimerítettek, de formálisan még mindig hatályosak. A Bizottság nem rendelkezik hatáskörrel a Tanács által elfogadott jogi aktusok elavulttá nyilvánításához. A jogbiztonság érdekében a Bizottság azt javasolja, hogy az Európai Parlament és a Tanács helyezze hatályon kívül a javaslatban szereplő jogi aktusokat.2010/0369 (COD)Javaslat:AZ EURÓPAI PARLAMENT ÉS A TANÁCS RENDELETEegyes elavult tanácsi jogi aktusok hatályon kívül helyezésérőlAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 207. cikkére,tekintettel a Bizottság javaslatára[2],a jogalkotási aktus tervezete nemzeti parlamenteknek való megküldését követően,tekintettel az Európai Gazdasági és Szociális Bizottság véleményére[3],rendes jogalkotási eljárás keretében[4],mivel:1.  Az uniós jog átláthatóságának javítása alapvető eleme a jogalkotás minőségének javítását célzó stratégiának, amelynek végrehajtása folyamatban van az uniós intézményekben. Ezzel összefüggésben a hatályos jogszabályok közül helyénvaló eltávolítani azokat a jogi aktusokat, amelyeknek már nincs tényleges joghatásuk.2.  A közös kereskedelempolitika területét érintő alábbi jogi aktusok – jóllehet még hatályban vannak – elavulttá váltak:3.  a bizonyos felhasználási módokra szánt édesburgonya és maniókakeményítő behozatalára alkalmazandó rendelkezésekről és a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet módosításáról szóló, 1988. május 16-i 1471/88/EGK tanácsi rendeletnek[5] már nincs joghatása, mivel tartalmát átvették későbbi jogszabályok.4.  a Feröer-szigetekről származó és onnan érkező, a 23091011 KN-kód alá tartozó, kiskereskedelmi forgalomba hozott kutya- és macskaeledelre, illetve az ex23099041 KN-kód alá tartozó haleledelre vonatkozóan éves közösségi vámkontingens megnyitásáról szóló, 1992. február 25-i 478/92/EGK tanácsi rendelet[6] célja az 1992. évre vonatkozó vámkontingens megnyitása volt, ezért már nincs joghatása.5.  a Bosznia-Hercegovinából, Horvátországból, Szlovéniából, Montenegróból, Szerbiából és a Macedónia Volt Jugoszláv Köztársaságból származó juhhús- és kecskehústermékeknek a Közösség területére való behozatalára alkalmazandó szabályokról szóló, 1992. október 26-i 3125/92/EGK tanácsi rendelet[7] ideiglenes helyzetet szabályozott, ezért már nincs joghatása.6.  az Egyiptomból származó és onnan érkező rizs közösségi behozataláról szóló, 1996. október 28-i 2184/96/EK rendelet[8] a vámtételek olyan nemzetközi megállapodásból eredő csökkentését írta elő, amely helyébe egy másik, Egyiptommal kötött megállapodás lépett, ezért már nincs joghatása.7.  az Izraelből származó és onnan érkező pulykahúsra vonatkozó vámkontingensnek az Európai Közösség és Izrael Állam között létrejött társulási megállapodás és ideiglenes megállapodásban előírt megnyitásáról szóló, 1996. december 12-i 2398/96/EK tanácsi rendeletnek[9] már nincs joghatása, mivel az az 1995-ben aláírt társulási megállapodáson alapult, amely helyébe a 2010. január 1-jén hatályba lépett társulási megállapodás lépett, amely új vámkontingenseket határozott meg.8.  az Algériából, Marokkóból és Egyiptomból származó egyes gabonafélék rostálásából, őrléséből vagy más munkafolyamatokból visszamaradó korpa, korpás liszt és egyéb maradékanyagok, valamint a Marokkóból származó durumbúza behozataláról szóló, 1999. július 29-i 1722/1999/EK tanácsi rendeletnek[10] már nincs joghatása, mivel az az Algériával, Marokkóval és Egyiptommal kötött társulási megállapodások időközben már megtörtént hatályba lépését megelőző időszakra vonatkozó ideiglenes eszköz volt.9.  a Tunéziából származó olívaolaj 2000. január 1-jétől 2000. december 31-ig terjedő időszak alatt való behozatalára vonatkozó általános szabályok megállapításáról és a 906/98/EK rendelet hatályon kívül helyezéséről szóló, 1999. december 17-i 2798/1999/EK tanácsi rendelet[11] csupán a 2000. évre vonatkozó intézkedést vezetett be, ezért már nincs joghatása.10.  az egyes feldolgozott mezőgazdasági termékek vonatkozásában az 1995. évre közösségi vámkontingensek formájában történő egyes engedmények megállapításáról szóló 1416/95/EK rendeletben meghatározott intézkedések 2000. évre történő megújításáról szóló, 2000. január 24-i 215/2000/EK tanácsi rendelet[12] csupán a 2000. évre vonatkozott, ezért már nincs joghatása.11.  az Európai Közösség és egyrészről Barbados, Belize, a Kongói Köztársaság, a Fidzsi-szigetek, a Guyanai Szövetkezeti Köztársaság, Elefántcsontparti Köztársaság, Jamaica, a Kenyai Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Suriname Köztársaság, Saint Kitts és Nevis, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság, másrészről az Indiai Köztársaság között levélváltás formájában létrejött, a 2001/2002-es és a 2003/2004-es szállítási időszakra vonatkozóan a nádcukor garantált áráról szóló megállapodások megkötéséről szóló, 2004. április 26-i 2004/910/EK tanácsi határozat[13] ideiglenes volt, ezért már nincs joghatása.12.  a Svájci Államszövetség számára egyes feldolgozott mezőgazdasági termékek vonatkozásában közösségi vámkontingensek formájában történő egyes engedmények megállapításáról szóló, 2004. október 25-i 1923/2004/EK tanácsi rendelet[14] 2004. május 1-jétől december 31-ig alkalmazandó intézkedést vezetett be, ezért már nincs joghatása.13.  az 1995-ös Gabonakereskedelmi Egyezmény időbeli hatályának a tekintetében a Közösség nevében a Nemzetközi Gabonatanácsban elfogadandó álláspont kialakításáról szóló, 2007. április 16-i 2007/317/EK tanácsi határozatnak[15] már nincs joghatása, mivel tartalmát későbbi jogszabály vette át.14.  A bizonyos országokra vonatkozó alábbi jogi aktusok elavulttá váltak az adott országok Európai Unióhoz történt csatlakozását követően:15.  a Tanács 98/658/EK határozata (1998. szeptember 24.) az egyrészről az Európai Gazdasági Közösség, az Európai Szén- és Acélközösség és az Európai Atomenergia-közösség, másrészről Szlovénia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint az egyrészről az Európai Közösségek és azok tagállamai, másrészről Szlovénia közötti Európa-megállapodás kiegészítő jegyzőkönyve megkötéséről[16].16.  a Tanács 278/2003/EK rendelete (2003. február 6.) egyes Lengyelországból származó feldolgozott mezőgazdasági termékek behozatalához kapcsolódó autonóm és átmeneti intézkedések elfogadásáról[17].17.  a Tanács 999/2003/EK rendelete (2003. június 2.) egyes Magyarországról származó feldolgozott mezőgazdasági termékek behozatalához és egyes feldolgozott mezőgazdasági termékek Magyarországra történő kiviteléhez kapcsolódó autonóm és átmeneti intézkedések elfogadásáról[18].18.  a Tanács 1039/2003/EK rendelete (2003. június 2.) egyes Észtországból származó feldolgozott mezőgazdasági termékek behozatalához és egyes feldolgozott mezőgazdasági termékek Észtországba történő kiviteléhez kapcsolódó autonóm és átmeneti intézkedések elfogadásáról[19].19.  a Tanács 1086/2003/EK rendelete (2003. június 18.) egyes Szlovéniából származó feldolgozott mezőgazdasági termékek behozatalához és egyes feldolgozott mezőgazdasági termékek Szlovéniába történő kiviteléhez kapcsolódó autonóm és átmeneti intézkedések elfogadásáról[20].20.  a Tanács 1087/2003/EK rendelete (2003. június 18.) egyes Lettországból származó feldolgozott mezőgazdasági termékek behozatalához és egyes feldolgozott mezőgazdasági termékek Lettországba történő kiviteléhez kapcsolódó autonóm és átmeneti intézkedések elfogadásáról[21].21.  a Tanács 1088/2003/EK rendelete (2003. június 18.) egyes Litvániából származó feldolgozott mezőgazdasági termékek behozatalához és egyes feldolgozott mezőgazdasági termékek Litvániába történő kiviteléhez kapcsolódó autonóm és átmeneti intézkedések elfogadásáról[22].22.  a Tanács 1089/2003/EK rendelete (2003. június 18.) a Szlovák Köztársaságból származó egyes feldolgozott mezőgazdasági termékek behozatalához és egyes feldolgozott mezőgazdasági termékeknek a Szlovák Köztársaságba történő kiviteléhez kapcsolódó autonóm és átmeneti intézkedések elfogadásáról[23].23.  a Tanács 1090/2003/EK rendelete (2003. június 18.) a Cseh Köztársaságból származó egyes feldolgozott mezőgazdasági termékek behozatalához és egyes feldolgozott mezőgazdasági termékeknek a Cseh Köztársaságba történő kiviteléhez kapcsolódó autonóm és átmeneti intézkedések elfogadásáról[24].24.  A jogbiztonság és az egyértelműség érdekében az elavult jogi aktusokat hatályon kívül kell helyezni,ELFOGADTA EZT A RENDELETET:1. cikkAz 1471/88/EGK, 478/92/EGK, 3125/92/EK, 2184/96/EK, 2398/96/EK, 1722/1999/EK, 2798/1999/EK, 215/2000/EK, 278/2003/EK, 999/2003/EK, 1039/2003/EK, 1086/2003/EK, 1087/2003/EK, 1088/2003/EK, 1089/2003/EK, 1090/2003/EK és 1923/2004/EK rendeletek, valamint a 98/658/EK, 2004/910/EK és 2007/317/EK határozatok hatályukat vesztik.2. cikkEz a rendelet az Európai Unió Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,az Európai Parlament részéről a Tanács részérőlaz elnök az elnök [1] HL C 321., 2003.12.31., 1. o.[2] HL C […]., […]., […]. o.[3] HL C […]., […]., […]. o.[4] HL C […]., […]., […]. o.[5] HL L 134., 1988.5.31., 1. o.,[6] HL L 55., 1992.2.29., 2. o.,[7] HL L 313., 1992.10.30., 3. o.,[8] HL L 292., 1996.11.15., 1. o.,[9] HL L 327., 1996.12.18., 7. o.,[10] HL L 203., 1999.8.3., 16. o.,[11] HL L 340., 1999.12.31., 1. o.,[12] HL L 24., 2000.1.29., 9. o.,[13] HL L 391., 2004.12.31., 1. o.[14] HL L 331., 2004.11.5., 9. o.,[15] HL L 119., 2007.5.9., 30. o.,[16] HL L 314., 1998.11.24., 6. o.,[17] HL L 42., 2003.2.15., 1. o.,[18] HL L 146., 2003.6.13., 10. o.,[19] HL L 151., 2003.6.19., 1. o.,[20] HL L 163., 2003.7.1., 1. o.,[21] HL L 163., 2003.7.1., 19. o.,[22] HL L 163., 2003.7.1., 38. o.,[23] HL L 163., 2003.7.1., 56. o.,[24] HL L 163., 2003.7.1., 73. o.,